CELEX: 32001D0106
Language: el
Date: 2001-01-24 00:00:00
Title: 2001/106/ΕΚ: Απόφαση της Επιτροπής, της 24ης Ιανουαρίου 2001, σχετικά με τη θέσπιση ενός υποδείγματος για τους καταλόγους των μονάδων που έχουν εγκριθεί από τα κράτη μέλη για το ενδοκοινοτικό εμπόριο ζώντων ζώων, του σπέρματος και των εμβρύων τους καθώς και για τη θέσπιση των κανόνων που εφαρμόζονται κατά τη διαβίβαση αυτών των καταλόγων στην Επιτροπή (Κείμενο που παρουσιάζει ενδιαφέρον για τον ΕΟΧ) [κοινοποιηθείσα υπό τον αριθμό Ε(2001) 143]

Avis juridique important

|

32001D0106

2001/106/ΕΚ: Απόφαση της Επιτροπής, της 24ης Ιανουαρίου 2001, σχετικά με τη θέσπιση ενός υποδείγματος για τους καταλόγους των μονάδων που έχουν εγκριθεί από τα κράτη μέλη για το ενδοκοινοτικό εμπόριο ζώντων ζώων, του σπέρματος και των εμβρύων τους καθώς και για τη θέσπιση των κανόνων που εφαρμόζονται κατά τη διαβίβαση αυτών των καταλόγων στην Επιτροπή (Κείμενο που παρουσιάζει ενδιαφέρον για τον ΕΟΧ) [κοινοποιηθείσα υπό τον αριθμό Ε(2001) 143]  

Επίσημη Εφημερίδα αριθ. L 039 της 09/02/2001 σ. 0039 - 0042

Απόφαση της Επιτροπήςτης 24ης Ιανουαρίου 2001σχετικά με τη θέσπιση ενός υποδείγματος για τους καταλόγους των μονάδων που έχουν εγκριθεί από τα κράτη μέλη για το ενδοκοινοτικό εμπόριο ζώντων ζώων, του σπέρματος και των εμβρύων τους καθώς και για τη θέσπιση των κανόνων που εφαρμόζονται κατά τη διαβίβαση αυτών των καταλόγων στην Επιτροπή[κοινοποιηθείσα υπό τον αριθμό Ε(2001) 143](Κείμενο που παρουσιάζει ενδιαφέρον για τον ΕΟΧ)(2001/106/ΕΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,την οδηγία 64/432/ΕΟΚ του Συμβουλίου, της 26ης Ιουνίου 1964, περί προβλημάτων υγειονομικού ελέγχου στον τομέα των ενδοκοινοτικών συναλλαγών βοοειδών και χοιροειδών(1), όπως τροποποιήθηκε τελευταία από την οδηγία 2000/25/ΕΚ(2), και ιδίως το άρθρο 11 παράγραφος 6,την οδηγία 88/407/ΕΟΚ του Συμβουλίου, της 14ης Ιουνίου 1988, για τον καθορισμό των απαιτήσεων υγειονομικού ελέγχου που ισχύουν στις ενδοκοινοτικές συναλλαγές και στις εισαγωγές κατεψυγμένου σπέρματος βοοειδών(3), όπως τροποποιήθηκε τελευταία από την πράξη προσχώρησης της Αυστρίας, της Φινλανδίας και της Σουηδίας, και ιδίως το άρθρο 5 παράγραφος 2,την οδηγία 89/556/ΕΟΚ του Συμβουλίου, της 25ης Σεπτεμβρίου 1989, για τον καθορισμό των υγειονομικών όρων που διέπουν το ενδοκοινοτικό εμπόριο και τις εισαγωγές από τρίτες χώρες εμβρύων κατοικίδιων βοοειδών(4), όπως τροποποιήθηκε τελευταία από την πράξη προσχώρησης της Αυστρίας, της Φινλανδίας και της Σουηδίας, και ιδίως το άρθρο 5 παράγραφος 3,την οδηγία 90/426/ΕΟΚ του Συμβουλίου, της 26ης Ιουνίου 1990, σχετικά με τους όρους υγειονομικού ελέγχου που διέπουν τη διακίνηση των ιπποειδών και τις εισαγωγές ιπποειδών προέλευσης τρίτων χωρών(5), όπως τροποποιήθηκε τελευταία από την πράξη προσχώρησης της Αυστρίας, της Φινλανδίας και της Σουηδίας, και ιδίως το άρθρο 7,την οδηγία 90/429/ΕΟΚ του Συμβουλίου, της 26ης Ιουνίου 1990, για τον καθορισμό των απαιτήσεων υγειονομικού ελέγχου που ισχύουν στο ενδοκοινοτικό εμπόριο και στις εισαγωγές σπέρματος χοίρων(6), όπως τροποποιήθηκε τελευταία από την απόφαση 1999/608/ΕΚ(7) της 10ης Σεπτεμβρίου 1999, και ιδίως το άρθρο 5 παράγραφος 3,την οδηγία 91/68/ΕΟΚ(8) του Συμβουλίου, της 28ης Ιανουαρίου 1991, σχετικά με το καθεστώς υγειονομικού ελέγχου που διέπει το ενδοκοινοτικό εμπόριο αιγοπροβάτων, όπως τροποποιήθηκε τελευταία από την απόφαση 94/953/ΕΚ(9), και ιδίως το άρθρο 2 παράγραφος 9,Εκτιμώντας τα ακόλουθα:(1) Το ενδοκοινοτικό εμπόριο βοοειδών, χοιροειδών, προβάτων, αιγών και ιπποειδών επιτρέπεται από κέντρα συγκέντρωσης που έχουν εγκριθεί από τις αρμόδιες αρχές του κράτους μέλους στο οποίο ευρίσκονται.(2) Το ενδοκοινοτικό εμπόριο σπέρματος κατοικίδιων ζώων βοοειδών και χοιροειδών επιτρέπεται από κέντρα που έχουν εγκριθεί από τις αρμόδιες αρχές του κράτους μέλους στο οποίο ευρίσκονται.(3) Το ενδοκοινοτικό εμπόριο εμβρύων και ωαρίων βοοειδών επιτρέπεται εάν έχουν συλλεγεί, υποβληθεί σε μεταποίηση και αποθηκευθεί από ομάδες συλλογής εμβρύων οι οποίες έχουν εγκριθεί από τις αρμόδιες αρχές του κράτους μέλους στο οποίο δρουν.(4) Κάθε κράτος μέλος πρέπει να αποστέλλει στην Επιτροπή και στα υπόλοιπα κράτη μέλη τους καταλόγους των κέντρων συγκέντρωσης, των κέντρων συλλογής σπέρματος και των ομάδων συλλογής εμβρύων που έχει εγκρίνει στο έδαφός του.(5) Είναι αναγκαίο να εναρμονιστεί το υπόδειγμα αυτών των καταλόγων και ο τρόπος που διαβιβάζονται, ώστε να δημιουργηθεί μια απλή πρόσβαση για την Κοινότητα στους ενημερωμένους καταλόγους.(6) Τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:Άρθρο 1Οι κατάλογοι των μονάδων που απαριθμούνται στο παράρτημα Ι διαβιβάζονται στην Επιτροπή με μορφότυπο Word 97 (ή παλαιότερο), Excel 97 (ή παλαιότερο) ή pdf στην ακόλουθη διεύθυνση: Inforvet@cec.eu.intΟι κατάλογοι καταρτίζονται σύμφωνα με τις μορφές του υποδείγματος που απαριθμούνται στο παράρτημα ΙΙ.Οποιαδήποτε τροποποίηση της μορφής ή αλλαγή του προορισμού πρέπει να κοινοποιείται από την Επιτροπή στα κράτη μέλη στο πλαίσιο της Μόνιμης Κτηνιατρικής Επιτροπής.Άρθρο 2Η παρούσα απόφαση απευθύνεται στα κράτη μέλη.Βρυξέλλες, 24 Ιανουαρίου 2001.Για την ΕπιτροπήDavid ByrneΜέλος της Επιτροπής(1) ΕΕ 121 της 29.7.1964, σ. 1977/64.(2) ΕΕ L 163 της 4.7.2000, σ. 35.(3) ΕΕ L 194 της 22.7.1988, σ. 1.(4) ΕΕ L 302 της 19.10.1989, σ. 1.(5) ΕΕ L 224 της 18.8.1990, σ. 42.(6) ΕΕ L 224 της 18.8.1990, σ. 62.(7) ΕΕ L 242 της 14.9.1999, σ. 20.(8) ΕΕ L 46 της 19.2.1991, σ. 19.(9) ΕΕ L 371 της 31.12.1994, σ. 14.ΠΑΡΑΡΤΗΜΑ Ι1. Κέντρα συγκέντρωσης που έχουν εγκριθεί σύμφωνα με το άρθρο 11 παράγραφος 1 της οδηγίας 64/432/ΕΟΚ, το άρθρο 7 παράγραφος 1 της οδηγίας 90/426/ΕΟΚ και το άρθρο 2 παράγραφος 9 της οδηγίας 91/68/ΕΟΚ.2. Κέντρα συλλογής σπέρματος που έχουν εγκριθεί σύμφωνα με το άρθρο 5 παράγραφος 1 της οδηγίας 88/407/ΕΟΚ και το άρθρο 5 παράγραφος 1 της οδηγίας 90/429/ΕΟΚ.3. Ομάδες συλλογής εμβρύων που έχουν εγκριθεί σύμφωνα με το άρθρο 5 παράγραφος 1 της οδηγίας 89/556/ΕΟΚ.ΠΑΡΑΡΤΗΜΑ II>PIC FILE= "L_2001039EL.004102.EPS">>PIC FILE= "L_2001039EL.004201.EPS">